de hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu de hu en is hu hu hu hu hu de cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu de hu hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
BÉRES CALCIUM 500 MG FILMTABLE 60X
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
BÉRES CALCIUM 500 MG FILMTABLE 60X
1 558 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
BETEGTÁJÉKOZTATÓ: Betegtájékoztató: Információk a felhasználó számára
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
· Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Sürgősen forduljon orvosához, ha tünetei nem enyhülnek, vagy éppen súlyosbodnak.
· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1. Milyen típusú gyógyszer a Béres Calcium 500 mg filmtabletta és milyen betegségek esetén alkalmazható?
2. Tudnivalók a Béres Calcium 500 mg filmtabletta szedése előtt
3. Hogyan kell szedni a Béres Calcium 500 mg filmtablettát?
5. Hogyan kell a Béres Calcium 500 mg filmtablettát tárolni?
1. Milyen típusú gyógyszer a Béres Calcium 500 mg filmtabletta és milyen betegségek esetén alkalmazható?
A Béres Calcium 500 mg filmtabletta alkalmazása a következő kórképek kezelésére javasolt:
kalciumhiány megelőzésére és kezelésére,
kalciumpótlásra a csontritkulás (oszteoporózis) megelőzésében és kezelésében alkalmazott egyéb kezelések kiegészítéseként.
2. Tudnivalók a Béres Calcium 500 mg filmtabletta szedése előtt
Ne szedje a Béres Calcium 500 mg filmtablettát
- kórosan magas kalcium vérszintet és/vagy a vizelettel kórosan sok kalcium kiürülését előidéző állapotok és/vagy betegségek fennállása esetén;
- ha allergiás (túlérzékeny) a kalcium-karbonátra vagy a Béres Calcium 500 mg filmtabletta egyéb összetevőjére.
A Béres Calcium 500 mg filmtabletta fokozott elővigyázatossággal alkalmazható
Veseelégtelenségben a filmtabletta csak a szérum foszfátszint rendszeres ellenőrzése mellett adható. Fokozott óvatossággal kell eljárni olyankor, amikor a vesekőképződés veszélye nagy.
Nagy adagokkal és különösen D3-vitaminnal történő egyidejű kezelés során fennáll a kórosan magas kalcium-vérszint és a veseműködés károsodásának kockázata. Ilyen esetekben az orvosnak rendszeresen ellenőriznie kell a vér kalciumszintjét, valamint a veseműködést.
A kezelés ideje alatt szedett egyéb gyógyszerek
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
Egyidejű szedése kerülendő más kalcium- és D-vitamin-tartalmú készítményekkel, a túladagolás veszélye miatt.
Csak orvosi javaslatra és orvosi ellenőrzés mellett szedhető tiazid-típusú vizelethajtó gyógyszerekkel, szájon át vagy injekció formájában adott kortikoszteroidokkal (gyulladáscsökkentők) vagy szív-glükozidokkal (szívelégtelenség kezelésére alkalmazott készítmények) együtt.
A kalcium-karbonát befolyásolhatja az egyidejűleg szedett tetraciklin (antibiotikum) tartalmú gyógyszerek felszívódását. Ezért a tetraciklin készítményt legalább 2 órával a Béres Calcium 500 mg filmtabletta bevétele előtt, vagy 4-6 órával a Béres Calcium 500 mg filmtabletta bevétele után kell bevenni.
A Béres Calcium 500 mg filmtabletta és a nátrium-fluorid, biszfoszfonátok (csontritkulás kezelésére alkalmazott készítmények) egyidejű szedése esetén e gyógyszereket legalább 3 órával a Béres Calcium 500 mg filmtabletta bevétele előtt kell bevenni.
A Béres Calcium 500 mg filmtabletta egyidejű alkalmazása bizonyos ételekkel vagy italokkal
A spenótban, sóskában és a rebarbarában lévő oxálsav, valamint a teljes kiőrlésű gabonafélékben található fitinsav gátolhatja a kalcium felszívódását. Magas oxál- és fitinsav tartalmú ételek fogyasztását követő 2 órán belül ne vegyen be kalciumtartalmú készítményt.
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Terhesség és szoptatás ideje alatt az ajánlott napi kalciumbevitel (táplálékkal és étrend-kiegészítőkkel együtt) 1000-1300 mg. Terhesség alatt a napi kalcium bevitel nem haladhatja meg az 1500 mg-ot.
Szoptatás alatt adható a Béres Calcium 500 mg filmtabletta. A kalcium jelentős mennyisége bejut az anyatejbe.
A Béres Calcium 500 mg filmtabletta szedhető terhesség alatt kalciumhiány esetén.
A készítmény hatásai a gépjárművezetéshez és gépek kezeléséhez szükséges képességekre
A Béres Calcium 500 mg filmtabletta nem befolyásolja a gépjárművezetéshez és a gépek kezeléséhez szükséges képességeket.
3. Hogyan kell szedni a Béres Calcium 500 mg filmtablettát?
A készítmény szokásos adagja kalcium hiány megelőzésére és kezelésére felnőtteknek 1-3 tabletta (500 - 1500 mg kalcium), gyermekeknek 1-2 tabletta (500 - 1000 mg kalcium) naponta.
Csontritkulás (oszteoporózis) kiegészítő kezelésére felnőtteknek 1-3 tabletta (500 – 1500 mg kalcium) naponta.
Ha az előírtnál több filmtablettát vett be
A javasoltnál nagyobb adagok bevétele kalcium túladagolást idézhet elő.
A kórosan magas kalcium vérszint tünetei közé tartozhat az étvágytalanság, a szomjúságérzés, az émelygés, a hányás, a székrekedés, a hasi fájdalom, az izomgyengeség, a fáradtság, a zavartság, a szokatlanul erős szomjúságérzet, a normálisnál több vizelet ürítése, a csontfájdalom, a vese-elmeszesedés, a vesekőképződés és súlyos esetekben a szívritmuszavar. Szélsőséges esetben a kórosan magas kalcium vérszint kómához és halálhoz vezethet. Tartósan magas kalciumszint visszafordíthatatlan vesekárosodást és a lágyszövetek meszesedését idézheti elő.
Teendő: A Béres Calcium 500 mg filmtabletta szedését azonnal abba kell hagyni, és orvoshoz kell fordulni.
Ha elfelejtette bevenni a Béres Calcium 500 mg filmtablettát
Ha elfelejtette bevenni a Béres Calcium 500 mg filmtablettát, folytassa a kezelést a szokott módon és időben a következő tablettával. Ne vegyen be dupla adagot az elfelejtett tabletta pótlására.
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.
Mint minden gyógyszer, így a Béres Calcium 500 mg filmtabletta is okozhat mellékhatásokat, amelyek azonban nem mindenkinél jelentkeznek.
A Béres Calcium 500 mg filmtabletta mellékhatásai előfordulási gyakoriságuk szerint a következő csoportokba sorolhatók:
- Nem gyakori: 1000-ből egynél több, de 100-ból egynél kevesebb beteg esetében jelentkeznek.
- -Ritka: 10.000-ből egynél több, de 1000-ből egynél kevesebb betegen jelentkeznek.
Nem gyakori mellékhatások: a vér kalciumszintjének jelentős emelkedése, vagy a vizelet kalcium tartalmának nagyfokú növekedése jelentkezhet.
Ritka mellékhatások: viszketés, bőrkiütés, csalánkiütés, székrekedés, puffadás, émelygés, hasi fájdalom, hasmenés.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
5. Hogyan kell a Béres Calcium 500 mg filmtablettát tárolni?
A készítményt legfeljebb 25°C-on, nedvességtől védve kell tárolni. A gyógyszer tartályát jól lezárva kell tartani.
A gyógyszer gyermekektől elzárva tartandó!
A dobozon feltüntetett lejárati idő (Felhasználható:) után ne szedje a Béres Calcium 500 mg filmtablettát. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.
Mit tartalmaz a Béres Calcium 500 mg filmtabletta?
- A készítmény hatóanyaga: 500 mg kalcium (1250 mg kalcium-karbonát formájában) filmtablettánként.
Tablettamag: maltodextrin, poliszorbát 80, magnézium-sztearát, kopovidon, kroszpovidon, mikrokristályos cellulóz
Bevonat: hidroxi-propil-metil-cellulóz, mikrokristályos cellulóz zsírsavak mono- és digliceridjeinek ecetsav-észterei (E472a), titán-dioxid (E171), kinolinsárga (E104), patentkék V (E131)
Milyen a Béres Calcium 500 mg filmtabletta külleme és mit tartalmaz a csomagolás
20, 30 db, 60 db zöld, hosszúkás alakú filmbevonatú tabletta fehér polietilén tartályban, alumínium zárófóliával és fehér csavarmenetes polipropilén kupakkal lezárva dobozban.
A forgalomba hozatali engedély jogosultja és a gyártó:
1037 Budapest, Mikoviny u. 2-4.
Béres Gyógyszergyár Zrt.,1037 Budapest, Mikoviny u. 2-4.
A betegtájékoztató engedélyezésének dátuma: 2007 december 17
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.